als_Latn dik_Latn sag_Latn
Kampion me Chelsean
Diego Costa: Të jem i sinqertë, dua të bëhem Kampion me Chelsean. Duke triumfuar në Premier League, ose në Champions League.
Politiko
E Shtunë, 14 Shkurt 2015 | 07:00
0 Komente.
Diego Costa i ka sytë në trofe.
Sulmuesi 26 vjeçar, i cili do t’i rikthehet Chelseas, pasi ka kaluar dënimin prej tri ndeshjesh, është i etur për të fituar tituj.
Ai pritet të jetë startues kundër PSG’së, të mërkurën, në ndeshjen që zhvillohet në Paris, në kuadër të Champions League.
“Dua të jem i sinqertë: dua të bëhem Kampion me Chelsean, duke fituar qoftë në Premier League, qoftë në Champions League”, ka deklaruar Costa për faqen zyrtare të Chelseas.
“Po ma merr mendja që të fituarit e Champions League do të ishte një përvojë e shkëlqyeshme. Një herë e kam arritur finalen e këtij kompeticioni të bukur, por s’kam mundur ta fitoj”.
“E dimë që Mourinho është fitues i dyfishtë i Champions League, ka shumë eksperiencë dhe kjo do të na ndihmojë”.
“Po ashtu, shpresoj të jemi edhe me fat. Ka ekipe të shkëlqyeshme me të cilat duhet të ballafaqohemi”.
Duke folur për eksperiencën e tij të deritashme në Chelsea, Costa ka thënë se të punuarit me Mourinhon është gjë e mrekullueshme.
“Të gjithë e dimë se Jose Mourinho është një nga menaxherët më të mirë në botë. Kur punon me të, duhet të përfitosh dhe të mësosh gjithçka prej tij”.
“Secili menaxher ka mënyrën e tij se si e lexon lojën. Mourinho është aq i mençur, analizon jashtëzakonshëm kundërshtarët, përparësitë e tyre dhe të metat e tyre. Sesionet tona të ushtrimeve bazohen në to”.
“Ai e di saktësisht çfarë ekipi dëshiron të ndërtojë dhe mënyrën si dëshiron të luajë”.
Costa ka thënë se tashmë është mësuar të goditet në Premier League. Sipas tij, mbrojtësit në Angli janë më të fuqishëm sesa në Spanjë.
“Më pëlqen sfida. Jeta ime nuk ka qenë e lehtë, e as ndeshjet nuk janë”. / Politiko.net
hau_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn